Und lag da in großer amacht.
zuhant luf ein junkfraue
und da den edlen fürsten bracht;
der gunt gar heißer weine,
do er sein tochter funt in todes zil.
Ir augen keret sie zu im,
tet in senlich anschaue
und sprach gar mit senlicher stim:
»behalt die zeher deine!
des zu geschehen war dein freier wil.
Tancrete, zu dir han ich noch ein bette;
den meinen leib zu Guisgardo bestette,
den du mir lebendig nit woltest gine.«
mit dem der tot fast mit ir rank,
das herz ir aus den armen sank.
damit so schid ir arme sel von hine.